REGOLAMENT TAL-KUNSILL li jemenda r-Regolament (UE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali Proposta għal REGOLAMENT TAL-KUNSILL li jemenda r-Regolament (UE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali /* KUMM/2011/0269 finali - NLE 2011/0120 */





MEMORANDUM TA’ SPJEGAZZJONI 1. IL- KUNTEST TAL-PROPOSTA Il-kwoti tariffarji awtonomi tal-Unjoni huma meħtieġa għal prodotti li l-produzzjoni tagħhom ma tlaħħaqx mal-ħtiġijiet tal-industriji li jagħmlu użu minnhom fl-Unjoni għall-perjodu tal-kwota attwali. Bi tweġiba għat-talbiet minn diversi Stati Membri, il-Kummissjoni flimkien mal-esperti tal-gvernijiet ikkonċernati, ikkunsidrat jekk għandhomx jinfetħu kwoti ta’ tariffi awtonomi għal ċerti prodotti agrikoli u industrijali. Fit-22 ta’ Diċembru 2009 il-Kunsill adotta r-Regolament (UE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali sabiex id-domanda tal-Unjoni għall-prodotti kkonċernati tkun tista’ tiġi sodisfatta fl-aqwa kundizzjonijiet possibbli. Il-kwoti tariffarji tal-Unjoni għandhom jinfetħu b'rata żero jew b’rati mnaqqsa tad-dazju awtonomu tat-Tariffa Doganali Komuni għal volumi xierqa, mingħajr ma jfixklu s-swieq għal prodotti bħal dawn. Id-diskussjonijiet li saru fil-laqgħat tal-Grupp dwar il-Kwistjonijiet ta' Ekonomija Tariffarja, urew li l-Istati Membri kienu diġà lesti li jżidu l-volumi tal-kwoti għall-prodotti koperti bil-proposta għal Regolament u li jemendaw id-deskrizzjoni tal-prodott għall-kwota bl-ordni Nru 09.2631, mingħajr ma jfixklu s-swieq ta’ prodotti bħal dawn. Kien ukoll neċessarju li tingħalaq il-kwota tariffarja għall-ordni Nru 09.2947. Il-proposta hija konformi mal-politiki tal-agrikoltura, il-kummerċ, l-impriżi, l-iżvilupp u r-relazzjonijiet esterni. B'mod speċjali, din il-proposta mhijiex se tkun ta' żvantaġġ għal pajjiżi li qegħdin jibbenefikaw minn ftehim ta' kummerċ preferenzjali mal-UE (pereżempju l-GSP, is-sistema tal-AKP, il-pajjiżi kandidati u dawk il-kandidati potenzjali fil-Balkani tal-Punent). 2. IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-EVALWAZZJONIJIET TAL-IMPATT Il-Grupp dwar il-Kwistjonijiet ta' Ekonomija Tariffarja li jirrappreżenta l-industriji ta' kull Stat Membru ġie kkonsultat. Il-kwoti kollha elenkati jirriflettu l-ftehim li ntlaħaq mill-Grupp. Ma ssemmewx ir-riskji potenzjalment serji b’konsegwenzi irriversibbli. Din il-proposta se ssegwi proċedura ta' konsultazzjoni fost is-servizzi u se tiġi ppubblikata wara l-adozzjoni tagħha mill-Kunsill. 3. L-ELEMENTI LEGALI TAL-PROPOSTA L-Emenda ta' Regolament tal-Kunsill li jiftaħ u jipprovdi għall-ġestjoni ta' ċerti kwoti tariffarji awtonomi tal-Unjoni għal ċerti prodotti agrikoli u industrijali fuq il-bażi legali tal-Artikolu 31 tat-Trattat dwar il-Funzjonament tal-Unjoni Ewropea. Permezz ta' dan l-Artikolu, il-kwoti tariffarji awtonomi huma stabbiliti mill-Kunsill li jaġixxi fuq maġġoranza kkwalifikata fuq il-bażi ta' proposta mill-Kummissjoni. Il-proposta taqa’ taħt il-kompetenza esklussiva tal-Unjoni. Għalhekk il-prinċipju tas-sussidjarjetà ma japplikax. Dan is-sett ta’ miżuri huwa konformi mal-prinċipji għas-simplifikazzjoni tal-proċeduri għall-operaturi li qegħdin jaħdmu f’kummerċ barrani u mal-komunikazzjoni tal-Kummissjoni tal-1998 dwar is-sospensjonijiet tat-tariffi awtonomi u tal-kwoti (C 128, 25.4.1998, p. 2). 4. L-IMPLIKAZZJONI BAĠITARJA Dazji doganali li ma nġabrux b’ammont totali ta’ EUR – 837 623. 5. L-ELEMENTI MHUX OBBLIGATORJI Fl-Anness għar-regolament propost ġew elenkati ż-żidiet u l-emendi tal-kwoti awtonomi. 2011/0120 (NLE) Proposta għal REGOLAMENT TAL-KUNSILL li jemenda r-Regolament (UE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 31 tiegħu, Wara li kkunsidra l-proposta mill-Kummissjoni Ewropea, Billi: 1. Sabiex ikun żgurat fornimenti suffiċjenti u bla waqfien ta' ċerti prodotti li l-produzzjoni tagħhom mhijiex suffiċjenti fl-Unjoni u biex jiġi evitat kwalunkwe tfixkil fis-suq għal ċerti prodotti agrikoli u industrijali, infetħu kwoti tariffarji awtonomi permezz tar-Regolament tal-Kunsill (UE) Nru 7/2010[1] li fi ħdanhom il-prodotti jistgħu jiġu impurtati b'rata ta’ dazju żero jew rati mnaqqsa. 2. Il-volumi tal-kwota, li ġew stabbiliti qabel, għal kwoti tariffarji awtonomi tal-Unjoni bin-numri tal-ordni 09.2767, 09.2813, 09.2628, 09.2629 u 09.2635 mhumiex biżżejjed biex jissodisfaw il-bżonnijiet tal-industrija tal-Unjoni. Konsegwentament, dawk il-volumi ta' kwota għandhom jiżdiedu, mill-1 ta' Lulju fil-każ ta' kwoti tariffarji bin-numri tal-ordni 09.2767 u 09.2813 u mill-1 ta' Jannar fil-każ ta' kwoti tariffarji bin-numri tal-ordn’ 09.2628, 09.2629 u 09.2635. 3. Barra minn hekk, għall-kwota tariffarja awtonoma tal-Unjoni bin-numru tal-ordni 09.2631 id-deskrizzjoni tal-prodott għandha tiġi rriveduta. 4. Ma’ dan, mhuwiex aktar fl-interess tal-Unjoni li tkompli tagħti kwota tariffarja għat-tieni semestru tal-2011. Għalhekk, il-kwota bin-numru tal-ordni 09.2947 għandha tingħalaq b’effett mill-1 ta’ Lulju 2011 u r-ringiela korrispondenti għandha titneħħa mill-Anness għar-Regolament (UE) Nru 7/2010. 5. Ir-Regolament (UE) Nru 7/2010 għandu għalhekk jiġi emendat skont dan. 6. Peress li ċerti miżuri previsti f'dan ir-Regolament se jieħdu effett mill-1 ta' Jannar 2011 u oħrajn mill-1 ta’ Lulju 2011, dan ir-Regolament għandu japplika mill-istess dati u jidħol fis-seħħ immedjatament, ADOTTA DAN IR-REGOLAMENT: Artikolu 1 L-Anness għar-Regolament (UE) Nru 7/2010 huwa emendat kif ġej: (1) ir-ringieli għall-kwoti tariffarji bin-numru tal-ordni 09.2767, 09.2813 u 09.2631 huma sostitwiti mir-ringieli li jinsabu fl-Anness I ta' dan ir-Regolament, (2) ir-ringieli għall-kwoti tariffarji bin-numru tal-ordni 09.2628, 09.2629 u 09.2635 huma sostitwiti mir-ringieli li jinsabu fl-Anness II ta' dan ir-Regolament, (3) ir-ringiela għall-kwota tariffarja bin-numru tal-ordni 09.2947 titneħħa. Artikolu 2 Dan ir-Regolament għandu jidħol fis-seħħ dakinhar tal-pubblikazzjoni tiegħu f’ Il-Ġurnal Uffiċjali tal-Unjoni Ewropea . Dan għandu japplika mill-1 ta’ Lulju 2011. Madankollu, l-Artikolu 1(2) għandu japplika mill-1 ta' Jannar 2011. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Kunsill Il-President ANNESS I Il-kwoti tariffarji msemmija fl-Artikolu 1(1) Nru tal-Ordni | Il-kodiċi tan-NM | TARIC | Deskrizzjoni | Il-perjodu tal-kwota | Il-volum tal-kwota | Il-kwota tad-dazji (%) | 09.2767 | ex 2910 90 00 | 80 | Allyl glycidyl ether | 1.1.-31.12. | 4 300 tunnellata | 0 % | 09.2813 | ex 3920 91 00 | 94 | Film koestruż bi tliet saffi magħmul minn butiral tal-polivinil mingħajr faxx ta’ kulur sfumat li fih bħala kontenut bil-piż 29 % jew iżjed, iżda li ma jaqbiżx il-31 % ta’ 2,2’-ethylenedioxydiethyl bis(2-ethylhexanoate) li jintuża bħala plastifikant | 1.1.-31.12. | 3 000 000 m² | 0 % | 09.2631 | ex 9001 90 00 | 80 | Lentijiet, priżmi u elementi inkullati għall-użu fil-manifattura ta’ prodotti tal-kodiċijiet NM 9002, 9005, 9013 10 u 9015 (1) | 1.1.-31.12. | 5 000 000 unità | 0 % | ANNESS II Il-kwoti tariffarji msemmija fl-Artikolu 1(2) Nru tal-Ordni | Il-kodiċi tan-NM | TARIC | Deskrizzjoni | Il-perjodu tal-kwota | L-ammont tal-kwota | Il-kwota tad-dazji (%) | 09.2628 | ex 7019 52 00 | 10 | Xibka tal-ħġieġ minsuġa minn fibri tal-ħġieġ miksija bil-plastik, b’piż ta’ 120 g/m²(± 10 g/m²), tat-tip li jintuża fir-rolling insect screens bil-qafas fiss | 1.1.-31.12. | 1 900 000 m² | 0 % | 09.2629 | ex 7616 99 90 | 85 | Manku teleskopiku tal-aluminju għall-użu fil-manifattura tal-bagalji (1) | 1.1.-31.12. | 600 000 unità | 0 % | 09.2635 | ex 9001 10 90 | 20 | Fibri ottiċi għall-manifattura tal-kejbils magħmulin mill-fibri tal-ħġieġ taħt l-intestatura 8544 (1) | 1.1.-31.12. | 3 300 000 km | 0 % | DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT BAĠITARJU ESKLUSSIVAMENT RISTRETT GĦAD-DĦUL 1. L-ISEM TAL-PROPOSTA: Ir-Regolament tal-Kunsill li jemenda r-Regolament (KE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali 2. IL-LINJI BAĠITARJI Il-Kapitolu u l-Artikolu: Il-Kapitolu 12, l-Artikolu 120 L-ammont ibbaġitjat għas-sena 2010: EUR 14 079 700 000 3. L-IMPATT FINANZJARJU ( Il-proposta ma għandha l-ebda implikazzjoni finanzjarja X Il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq id-dħul – l-effett huwa kif ġej: (EUR miljun sa punt deċimali wieħed) Linja baġitarja | Dħul[2] | Perjodu ta' 6 xhur, li jibda mill-01/07/2011 | L-Artikolu 120 | L-impatt fuq ir-riżorsi proprji | - 0.8 | 4. IL-MIżURI KONTRA L-FRODI Id-dispożizzjonijiet fuq il-ġestjoni tal-kwoti tariffarji jinkludu l-miżuri meħtieġa għall-prevenzjoni tal-frodi u l-irregolaritajiet u għall-ħarsien minnhom. 5. Rimarki Oħra ANNESS I Effettiv mill-1.7.2011: Il-kwoti tariffarji msemmija fl-Artikolu 1 Id-deskrizzjoni tal-prodott | L-ammont tal-kwota (unità/tunnellati) | Il-prezz stmat (EUR kull tunnellata metrika) | Id-dazju (%) (2011 CCT) | Il-kwota tad-dazji (%) | It-telf mistenni ta’ dħul (f'EUR) | Ether 09.2767 | + 1 800 tunnellata (ammont inizjali: 2 500 tunnellata) | 4 500 | 5.5 | 0 | 445 500 | Film 09.2813 | + 1 000 000 m² (ammont inizjali: 2 000 000 m²) | 6.26 | 6.1 | 0 | 381 860 | It-total tat-telf ta’ dħul: (EUR 827 360 – EUR 206 840) = EUR 620 520 nett. ANNESS II Effettiv mill-1.1.2011: Il-kwoti tariffarji msemmija fl-Artikolu 2 Id-deskrizzjoni tal-prodott | Il-varjazzjoni fl-ammont tal-kwota (tunnellati/g) | Il-prezz stmat (EUR għal kull m², unità, km) | Id-dazju (%) (2011 CCT) | Il-kwota tad-dazji (%) | Il-varjazzjoni mistennija f‘telf fuq id-dħul meta mqabbla mal-perjodu ta' kwota ta' qabel (f'EUR) | Xibka tal-ħġieġ 09.2628 | + 1 550 000 m² (ammont inizjali: 350 000 m²) | 0.96 | 7 | 0 | 104 160 | Mankijiet 09.2629 | + 360 000 unità (ammont inizjali: 240 000 unità) | 2.32 | 6 | 0 | 50 112 | Fibri ottiċi 09.2635 | + 700 000 km (ammont inizjali: 2 600 000 unità) | 6.66 | 2.9 | 0 | 135 198 | It-total tat-telf ta’ dħul meta mqabbel mal-perjodu tal-kwota preċedenti:(EUR 289 470 – EUR 72 367) = EUR 217 103 nett. [1] ĠU L 3, 7.1.2010,p. 1. [2] Fir-rigward tar-riżorsi proprji tradizzjonali (dazji fuq l-agrikoltura, imposti fuq iz-zokkor, dazji doganali), l-ammonti indikati għandhom ikunu ammonti netti, jiġifieri ammonti grossi wara t-tnaqqis ta’ 25 % tal-ispejjeż tal-ġbir.